
**Dental Alarm**


**Témy školení**

 **1. Dentálna hygiena**


Deti sa naučia správnu techniku čistenia zubov. Dozvedia sa tiež, aké vlastnosti by mala mať správna zubná kefka a prečo. Každé dieťa dostane pohárik, ktorý vyrieši dilemu učiteľov: kam odložiť zubné kefky detí.

 **2. Anatómia**




Deti budú pracovať s modelom chrupu. Deti sa naučia nielen stavbu zubov, ale pochopia tiež úlohu ďasien, jazyka a pier. Študenti dajú deťom kolovať aj vytrhnutý zub.

 **3. Patogenita**

Deti sa dozvedia súvislosti medzi zubným povlakom a ochoreniami zubov. Naučia sa tiež, ako týmto ochoreniam predchádzať.

 **4. Výživa**

Študenti deťom vysvetlia správne stravovacie návyky, ktoré pomáhajú predchádzať problémom so zubami. Naučia ich, akým potravinám či nápojom sa majú vyhýbať.



**Dental Alarm**

* *Deti sa zúčastnia 4 teoreticko-praktických školení. Každé trvá 45 minút. Školiteľ prinesie na prvé školenie 2 zubné kefky pre každé dieťa. Jedna je určená na čistenie zubov v škole, druhú si dieťa vezme domov.*
* *Súčasne každý získava po školení diplom a motivačné materiály ako maľovanky, pexeso či motivačné kartičky. Balíček produktov dentálnej hygieny dostane aj pedagóg, aby si mohol čistiť zuby spolu s deťmi.*
* *Poplatok je 8 eur, ktorý pokrýva nielen materiály, ale je v ňom zahrnutá aj odmena pre odborníkov, ktorí štyrikrát prídu školiť tú istú triedu detí.*
* *Zároveň sme sa zapojili do zberu použitých kefiek. Ak nejaké máte, doneste ich do MŠ.*
* *Viac informácii sa dozviete na stránke* ***Dental Alarm***
* *V prípade, ak prihlásené dieťa ochorie a nezúčastní sa prvého Školenia a jeho zákonný zástupca sa rozhodne zrušiť jeho účasť aj na ostatných Školeniach, organizátor vráti zaplatený poplatok.*
* *V prípade, ak sa dieťa zúčastní prvého Školenia a všetkých ostatných nie, organizátor poplatok nevráti . Balíček motivačných materiálov dostane.*

